ഒന്നരവര്ഷത്തിനുശേഷം കേരള കേന്ദ്രസര്വകലാശാലയില് റഗുലര് ക്ലാസുകള് തിങ്കളാഴ്ച മുതല് തുടങ്ങും പ്രവേശനം ആര്ടി പിസിആര് നെഗറ്റീവ് സെര്ടിഫികെറ്റും രക്ഷിതാക്കളുടെ സമ്മതവുമുള്ള വാക്സിനേഷന് എടുത്ത വിദ്യാര്ഥികള്ക്ക് പെരിയ: www.kasargodvartha.com 06.11.2021 ഒന്നരവര്ഷത്തിനുശേഷം കേരള കേന്ദ്രസര്വകലാശാലയില് ക്ലാസുകള് തിങ്കളാഴ്ച തുടങ്ങും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ക്ലാസുകള് തുറക്കുന്നതുമായി ബന്ധപ്പെട്ട് വിളിച്ചുചേര്ത്ത യോഗത്തിലാണ് ഇക്കാര്യത്തില് തീരുമാനമെടുത്തത്. 2020 മാര്ചില് കോവിഡ് മഹാമാരിയെ തുടര്ന്നാണ് ക്യാമ്ബസിലെ റഗുലര് ക്ലാസുകള് താല്കാലികമായി നിര്ത്തിവെച്ചത്.രണ്ട് ഘട്ടങ്ങളിലായാണ് വിദ്യാര്ഥികള് ക്യാമ്ബസിലെത്തുക. സയന്സ് വിഭാഗത്തിലെ രണ്ടാം വര്ഷ ബിരുദാനന്തര ബിരുദ വിദ്യാര്ഥികള്ക്കുള്ള ക്ലാസുകള് തിങ്കളാഴ്ച ആരംഭിക്കും. മറ്റ് വിദ്യാര്ഥികള്ക്കുള്ള ക്ലാസുകള് ഈ മാസം 18ന് ആരംഭിക്കും. നേരത്തെ സയന്സ് വിഭാഗത്തിലെ വിദ്യാര്ഥികളെ ലാബ് പ്രവര്ത്തനങ്ങള്ക്കായി ക്യാമ്ബസില് പ്രവേശിപ്പിച്ചിരുന്നു. പ്രബന്ധം സമര്പിക്കാനുള്ള ഗവേഷക വിദ്യാര്ഥികളും സെപ്റ്റംബറില് ക്യാമ്ബസിലെത്തിയിരുന്നു.കോവിഡ് 19 മാര്ഗ നിര്ദേശങ്ങള് കര്ശനമായി പാലിച്ചായിരിക്കും ക്ലാസുകള് നടത്തുക. ആര്ടി പിസിആര് നെഗറ്റീവ് സെര്ടിഫികെറ്റും രക്ഷിതാക്കളുടെ സമ്മതവും ഉള്ള വാക്സിനേഷന് എടുത്ത വിദ്യാര്ഥികള്ക്ക് മാത്രമേ ക്യാമ്ബസില് പ്രവേശിക്കാന് അനുവാദമുള്ളൂ. കോവിഡ് പ്രോടോകോള് പാലിക്കുന്നുണ്ടെന്ന് ഉറപ്പാക്കാന് വകുപ്പുകളില് സുരക്ഷാ ഉദ്യോഗസ്ഥരെ നിയോഗിക്കും. തുറക്കുന്നതിനുള്ള ഒരുക്കങ്ങള് പൂര്ത്തിയായതായി വൈസ് ചാന്സലര് പ്രൊഫ. എച് വെങ്കിടേശ്വര്ലു അറിയിച്ചു.